Қазақстанға 500 мың доза қызылшаға қарсы вакцина әкелінді
DATE: 09:30, 23 Қараша 2023 | GMT +5
TITLE: Қазақстанға 500 мың доза қызылшаға қарсы вакцина әкелінді
URL: https://kaz.inform.kz/news/kazakstanga-500-min-doza-kizilshaga-karsi-vaktsina-akelnd-6dc33c/
META: DATE: 09:30, 23 Қараша 2023 | GMT +5
TOTAL WORDS: 226
AUTHOR(S):
TEXT: Қазір Қазақстанда қызылшаға қарсы қосымша вакцинация жүріп жатыр. ҚР Денсаулық сақтау министрлігі халықты иммундау үшін вакцинаның қосымша көлемін сатып алуды пысықтады. Жалпы, қосымша жаппай иммундау жүргізу үшін вакцинаның 1, 5 млн астам дозасы сатып алынды. Келген вакцина жедел тәртіпте ҚР ДСМ СЭБК-нің бөлуіне сәйкес ел өңірлеріне жіберіледі. Бірыңғай дистрибьютор иммунобиологиялық препараттардың логистикасын барлық GMP және GDP стандарттарын сақтай отырып жүзеге асырады. Вакцинация үшін «Serum Institute of India» шығарған қызылшаға, қызамыққа және паротитке қарсы аралас вакцина қолданылады. Бұл вакцинаны өндіруде өндірілетін вакциналардың сапасы мен қауіпсіздігіне кепілдік беретін ДДҰ алдын ала біліктілігі бар. Қызылшаға қарсы вакцина 60 жыл бойы қолданылып келеді және аурудың таралуын тоқтату үшін ұсынылады. Биыл елімізде, әлемнің көптеген елдеріндегідей, қызылшамен сырқаттанушылық бойынша қолайсыз эпидемиологиялық жағдай байқалады. Қызылша — инфекцияның таралуы ауа тамшылары арқылы болатын жұқпалы вирустық инфекциялардың бірі. Қызылшамен ауырмаған және оған қарсы егілмеген адамдар өмір бойы қызылшаға өте сезімтал болып қалады және кез келген жаста ауырып қалуы мүмкін. Денсаулық сақтау министрлігі ел халқының арасында қызылшамен сырқаттанушылықтың одан әрі таралуының алдын алу мақсатында 6 қарашадан бастап қызылшаға қарсы қосымша жаппай иммундауды бастады. Бірінші кезекте 6 айдан 11 айға дейінгі балалар вакцина алады. Желтоқсаннан бастап егу мәртебесіне қарамастан 2 жастан 5 жасқа дейінгі балаларды, медицина қызметкерлерін, сондай-ақ профилактикалық егуді өткізіп алған 18 жасқа дейінгі адамдарды қызылшаға қарсы қосымша иммундау жоспарланған. Елімізде балаға жоспарлы түрде екі рет екпе салынады: алғашқысы — 12-15 айлығында, екіншісін — 6 жасында
